rejauldu/bengali-wikipedia huggingface dataset:
শ্রুতিমিতি ( অডিওমেট্রি) শ্রুতিবিজ্ঞানের একটি শাখা, যাতে ধ্বনিপ্রাবল্য ও ধ্বনিতীক্ষ্মতার বৈচিত্র্য ও স্বরের বিশুদ্ধতা কানে শুনতে পাওয়ার সূক্ষ্মবিচারবোধ পরিমাপ করা হয়, যার মধ্যে শ্রুতিসীমা ও ভিন্ন ভিন্ন কম্পাংকের ধ্বনিও অন্তর্ভুক্ত থাকে। সাধারণত শ্রুতিমিতিক পরীক্ষাগুলি কোনও পরীক্ষার পাত্রের শ্রবণের স্তরগুলি নির্ণয় করে এবং এ কাজে একটি শ্রুতিমাপক যন্ত্র (অডিওমিটার) ব্যবহার করে। এছাড়া এইসব পরীক্ষাতে ধ্বনির প্রাবল্যের মধ্যে পার্থক্য শনাক্ত করা, স্বরের তীক্ষ্ণতা শনাক্ত করা, কিংবা পটভূমিক কোলাহল থেকে মুখের কথা বা বাচন শনাক্ত করার ক্ষমতাও পরিমাপ করা হতে পারে। শ্রুতিগত প্রতিবর্তী ক্রিয়া এবং কর্ণ-শ্রুতিগত নিঃসরণও পরিমাপ করা হতে পারে। শ্রুতিমিতিক পরীক্ষার ফলাফল শ্রবণশক্তি হানি ও কানের অন্যান্য রোগ নির্ণয়ে ব্যবহার করা হয় এবং এক্ষেত্রে প্রায়শই একটি শ্রুতিলেখ (অডিওগ্রাম) ব্যবহার করা হয়।   আরও দেখুন শ্রবণশক্তি পরীক্ষা আন্তর্জাতিক শ্রুতিবিজ্ঞান সমাজ  ওয়েবার পরীক্ষা  রিন পরীক্ষা  দৃষ্টিভিত্তিক পুনর্বলবৎকরণ শ্রুতিমিতি   তথ্যসূত্র  বহিঃসংযোগ মার্কিন শ্রুতিবিজ্ঞান অ্যাকাডেমি  বিষয়শ্রেণী:কর্ণচিকিৎসা পদ্ধতি বিষয়শ্রেণী:শ্রুতিবিজ্ঞান বিষয়শ্রেণী:শ্রবণশক্তি
কামিই পিসারো এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। () উনিশ শতকের প্রখ্যাত ফরাসি চিত্রকর। অন্তর্মুদ্রাবাদ ধারার চিত্রকলায় তিনি অগ্রগণ্য ভূমিকা পালন করেন।   পাদটীকা   বিষয়শ্রেণী:ফরাসি চিত্রশিল্পী বিষয়শ্রেণী:১৯৮০-এ জন্ম বিষয়শ্রেণী:১৯০৩-এ মৃত্যু বিষয়শ্রেণী:২০শ শতাব্দীর ফরাসি চিত্রশিল্পী বিষয়শ্রেণী:১৮৩০-এ জন্ম বিষয়শ্রেণী:ফরাসি পুরুষ চিত্রশিল্পী বিষয়শ্রেণী:ইংল্যান্ডে ফরাসি প্রবাসী
নেরোলি ফেয়ারহল (; ২৬ অগাস্ট, ১৯৪৪- ১১ জুন ২০০৬) একজন নিউজিল্যান্ডের তিরন্দাজ। তিনি প্রথম প্যারালিম্পিয়ান যিনি অলিম্পিক গেমসে অংশ নেন। ১৯৮৪ অলিম্পিক তীরন্দাজিতে অংশ নিয়ে তিনি ৩৫তম স্থান অধিকার করেন।  জীবনী ১৯৪৪ সালে ক্রাইস্টচার্চ, নিউজিল্যান্ডে জন্মগ্রহণ করেন ফেয়ারহল, তাঁর অ্যাথলেটিক খেলোয়াড় জীবনের ইতি হয় যখন এক মোটর সাইকেলের দুর্ঘটনা তাঁর কোমর থেকে পক্ষাঘাতগ্রস্ত করে দেয়, তিনি হাল না ছেড়ে পরে তীরন্দাজি গ্রহণ করেছিলেন। ১৯৮৪ সালের লস অ্যাঞ্জেলেস অলিম্পিক গেমসে নিউজিল্যান্ডের হয়ে শুটিং নিয়ে ৩৫ তম স্থান অর্জন করেছিলেন। তিনিই প্রথম প্যারালজি ব্যক্তি যে অলিম্পিক ক্রীড়া প্রতিযোগিতায় অংশ গ্রহণ করেছিলেন।   তথ্যসূত্র    বহিঃসংযোগ     বিষয়শ্রেণী:১৯৪৪-এ জন্ম বিষয়শ্রেণী:২০০৬-এ মৃত্যু বিষয়শ্রেণী:১৯৮৪ গ্রীষ্মকালীন অলিম্পিকের তীরন্দাজ বিষয়শ্রেণী:নিউজিল্যান্ড মেম্বার্স অব দি অর্ডার অব দ্য ব্রিটিশ এম্পায়ার বিষয়শ্রেণী:তীরন্দাজীতে কমনওয়েলথ গেমস পদক বিজয়ী বিষয়শ্রেণী:১৯৮২ কমনওয়েলথ গেমসের তীরন্দাজ বিষয়শ্রেণী:ক্রাইস্টচার্চের ক্রীড়াবিদ
গৌরনদী থানা বাংলাদেশের বরিশাল জেলার গৌরনদী উপজেলার একটি থানা।   প্রতিষ্ঠাকাল  ব‌রিশাল তখনও জেলা নয়, চন্দ্রদ্বীপ নামে পূর্ব বঙ্গীয় রাজধানী ছিল, ‌সেখান থেকে বাখরগঞ্জ বা বাকেরগঞ্জ জেলায় রুপা‌ন্তরিত হয়। পাক ভারত সময়েই গৌরনদী মহকুমা। ১৭৭৪ সালে গৌরনদীকে থানা করা হয়।   প্রশাসনিক এলাকাসমূহ  গৌরনদী উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম গৌরনদী থানার অধীন।  পৌরসভা:  গৌরনদী  ইউনিয়নসমূহ:  ১নং খাঞ্জাপুর  ২নং বার্থী  ৩নং চাঁদশী  ৪নং মাহিলাড়া  ৫নং নলচিড়া  ৬নং বাটাজোর  ৭নং সরিকল   আরও দেখুন   গৌরনদী উপজেলা  বরিশাল জেলা  বাংলাদেশের থানাসমূহের তালিকা   তথ্যসূত্র    বহিঃসংযোগ   বিষয়শ্রেণী:বরিশাল জেলার থানা বিষয়শ্রেণী:গৌরনদী উপজেলা
খোকসা জানিপুর সরকারি পাইলট মাধ্যমিক বিদ্যালয় কুষ্টিয়া জেলার খোকসা উপজেলায় অবস্থিত একটি প্রাচীন সরকারি মাধ্যমিক বিদ্যালয়। বিদ্যালয়টি ১৯০০ সালে খোকসার স্থানীয় ব্যক্তিবর্গের উদ্যোগে প্রতিষ্ঠিত হয়। ২০১৮ সালের ০৭ মে বিদ্যালয়টি জাতীয়করণের প্রজ্ঞাপন জারি হয়।   ইতিহাস  ১৯০০ সালে খোকসার স্থানীয় ব্যক্তিদের দ্বারা বিদ্যালয়েতে প্রতিষ্ঠিত হয়। বিদ্যালয় প্রথম প্রধান শিক্ষক ছিলেন বাবু পূর্ণ চন্দ্র সেন। বিদ্যালয়টি ১৯১৮ সালে কলকাতা বিশ্ববিদ্যালয়ে ইংলিশ হাই স্কুল হিসেবে স্বীকৃতি পায়। কলকাতা বিশ্ববিদ্যালয় থেকে বিদ্যালয়টি নিবন্ধনের ব্যাপারে তৎকালীন বিরাহিমপুর মৌজার (শিলাইদহ) জমিদার রবীন্দ্রনাথ ঠাকুরের সুপারিশ ও উদ্যোগ কার্যকর ভূমিকা পালন করেছিল। ১৯১৮ সালের ২৪ এপ্রিল বিদ্যালয়ের প্রথম পাকা ভবন নির্মাণ কাজ শুরু হয়। এই ভবনের ভিত্তিপ্রস্তর স্থাপন করেন তৎকালীন কুমারখালী মহকুমার প্রশাসক রায় সাহেব ভূপেন্দ্র মুখার্জী। স্বাধীনতার পরবর্তী সময়ে প্রাথমিক শাখা পৃথক হয়ে যায়। ফলে বিদ্যালয়টি শুধু মাধ্যমিক বিদ্যালয় হয়ে যায়। ২০১৮ সালে  বিদ্যালয়টি সরকারি মাধ্যমিক বিদ্যালয়ে উন্নীত হয়।   উল্লেখযোগ্য শিক্ষার্থী    আবু বকর সিদ্দিকী - আপিল বিভাগ ও হাইকোর্ট বিভাগ এর বিচারক  মুহাম্মাদ লুৎফর রহমান - বাংলাদেশী অধ্যাপক, রসায়নবিদ ও গবেষক  হাসান ফয়েজ সিদ্দিকী - বাংলাদেশের ২৩তম প্রধান বিচারপতি   গ্রন্থপঞ্জিকা       তথ্যসূত্র    বহিঃসংযোগ    প্রাতিষ্ঠানিক ওয়েবসাইট  বিষয়শ্রেণী:কুষ্টিয়া জেলার বিদ্যালয় বিষয়শ্রেণী:১৯০০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯০০-এ ব্রিটিশ ভারতে প্রতিষ্ঠিত
মোস্তফা তারেক মিশাল (; জন্ম ২৮ মার্চ ২০০১) একজন কাতারি পেশাদার ফুটবলার যিনি কাতারি ক্লাব আল সাদ এসসি এবং কাতার জাতীয় ফুটবল দলের হয়ে মিডফিল্ডার হিসেবে খেলেন।   তথ্যসূত্র    বহিঃসংযোগ      বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:কাতার স্টার্স লিগের খেলোয়াড় বিষয়শ্রেণী:আল সাদ স্পোর্টস ক্লাবের খেলোয়াড় বিষয়শ্রেণী:জীবিত ব্যক্তি বিষয়শ্রেণী:২০০১-এ জন্ম বিষয়শ্রেণী:কাতারি ফুটবলার বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:২০২২ এশিয়ান গেমসের ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:এশিয়ান গেমসে কাতারের প্রতিযোগী বিষয়শ্রেণী:এএফসি এশিয়ান কাপ বিজয়ী খেলোয়াড় বিষয়শ্রেণী:২০২৩ কনকাকাফ গোল্ড কাপের খেলোয়াড়
ক্রিস ক্র্যাস (জন্ম: প্রায় ১৯৭৩) হল একজন আমেরিকান নৈরাজ্যবাদী, সক্রিয়তাবাদী, এবং বর্ণবাদবিরোধী এবং নারীবাদী সংগঠনের বিষয়ে লেখক।   রাজনৈতিক কর্মসূচি   হাই স্কুলে, ক্রিস ক্র্যাসের সেরা বন্ধু তাকে নৈরাজ্যবাদী রাজনীতি এবং পাঙ্ক রক-এর সাথে পরিচয় করিয়ে দেয়। ক্র্যাস সান ফ্রান্সিসকো স্টেট ইউনিভার্সিটিতে পড়াশোনা করেন এবং ১৯৯৩ থেকে ২০০০ পর্যন্ত এলাকার ফুড নট বম্বস শাখায় সক্রিয়ভাবে সংগঠক হিসেবে যুক্ত ছিলেন। ২০০০-এর দশক এবং ২০১০-এর প্রথমদিকে, তিনি অভিবাসী অধিকার নিয়ে সংগঠক ছিলেন।   ব্যক্তিগত জীবন   ক্র্যাস একজন ইউনিটেরিয়ান ইউনিভার্সালিস্ট ()। তিনি টেনেসিতে তার সঙ্গী এবং সন্তানের সঙ্গে বসবাস করছেন।   নির্বাচিত কাজসমূহ        Towards Collective Liberation: Anti-Racist Organizing, Feminist Praxis and Movement Building Strategy (২০১৩)  আরও দেখুন   জোয়েল অলসন  তথ্যসূত্র  বিষয়শ্রেণী:১৯৭০-এর দশকে জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নৈরাজ্যবাদী বিষয়শ্রেণী:আমেরিকান ইউনিটেরিয়ান ইউনিভার্সালিস্ট বিষয়শ্রেণী:মার্কিন বর্ণবাদবিরোধী কর্মী বিষয়শ্রেণী:মার্কিন পুরুষ নারীবাদী বিষয়শ্রেণী:স্বতন্ত্র নারীবাদী বিষয়শ্রেণী:মার্কিন সামাজিক ন্যায় কর্মী বিষয়শ্রেণী:মার্কিন নারীবাদী সংগীতশিল্পী বিষয়শ্রেণী:সান ফ্রান্সিসকো স্টেট বিশ্ববিদ্যালয়ের প্রাক্তন শিক্ষার্থী
ম্খাস-গ্রুব-র্গ্যা-ম্ত্শো (), (১লা নভেম্বর, ১৮৩৮ – ৩১শে জানুয়ারী, ১৮৫৬) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের একাদশ দলাই লামা ছিলেন।   জন্ম  ম্খাস-গ্রুব-র্গ্যা-ম্ত্শো ১৮৩৮ খ্রিষ্টাব্দের ১লা নভেম্বর তিব্বতের খাম্স অঞ্চলে ম্গার-থাং () বৌদ্ধবিহারের নিকটে একটি ছোট শহরে জন্মগ্রহণ করেন। তার পিতার নাম ছিল ত্শে-দ্বাং-দোন-গ্রুব () এবং মাতার নাম ছিল গ্যুং-দ্রুং-বু-খ্রিদ ()।   দলাই লামা হিসেবে চিহ্নিতকরণ  ১৮৪১ খ্রিষ্টাব্দে ঙ্গাগ-দ্বাং-'জাম-দ্পাল-ত্শুল-খ্রিম্স-র্গ্যা-ম্ত্শো () নামক তিয়াত্তরতম দ্গা'-ল্দান-খ্রি-পা ম্খাস-গ্রুব-র্গ্যা-ম্ত্শোকে দশম দলাই লামার পুনর্জন্ম রূপে চিহ্নিত করেন এবং তাকে লাসা শহরে নিয়ে আসা হয়। চিং সরকারের পক্ষ থেকে গ্সের-বুম-স্ক্রুগ-পা () পদ্ধতির মাধ্যমে তাকে একাদশ দলাই লামা রূপে নিশ্চিত করা হয়। ১৮৪২ খ্রিষ্টাব্দে পাঁচ বছর বয়সে তাকে একাদশ দলাই লামা হিসেবে অধিষ্ঠিত করা হয়। ১৮৪৮ খ্রিষ্টাব্দে সপ্তম পাঞ্চেন লামা তাকে শিক্ষার্থীর শপথ প্রদান করেন।Khetsun Sangpo Rinpoche. (1982). "Life and times of the Eighth to Twelfth Dalai Lamas." The Tibet Journal. Vol. VII Nos. 1 & 2. Spring/Summer 1982, p. 50.   গ্রীষ্মকালীন আবাসস্থল প্রতিষ্ঠা  ১৮৪৮ খ্রিষ্টাব্দে ম্খাস-গ্রুব-র্গ্যা-ম্ত্শোর পৃষ্ঠপোষকতায় নোরবুলিংকা প্রাসাদ চত্বরের মধ্যে দ্বু-গ্যাব-গ্জিম-ছুং () নামক একটি প্রাসাদভবন নির্মিত হয়। এই নতুন প্রাসাদ দলাই লামার গ্রীষ্মকালীন বাসস্থান হিসেবে তৈরী করা হয়। ১৮৪৯ খ্রিষ্টাব্দে ঝো'ই-স্তোন () উৎসবের সময় এই প্রাসাদের উদ্বোধন করা হয়। এই উৎসব একটি ভারতীয় বৌদ্ধ রীতির ওপর ভিত্তি করে শুরু হয়েছিল। এই রীতি অনুসারে, প্রতি বৌদ্ধ ভিক্ষুকে গ্রীষ্মকালীন সাধনার জন্য এক বাটি করে দুধ ও দই দান করা হত। পঞ্চম দলাই লামার আমলে এই রীতি একটি সামাজিক উৎসবে পরিণত হয়। ১৮৪৯ খ্রিষ্টাব্দে এই উৎসবের দিনেই নতুন প্রাসাদ ভবনের উদ্বোধন হওয়ায় এই দিনটি  গ্রীষ্মকালে দলাই লামার পোতালা প্রাসাদ থেকে নোরবুলিংকা প্রাসাদে যাত্রার দিন হিসেবেও অনুষ্ঠিত হতে থাকে।   শেষ জীবন  ম্খাস-গ্রুব-র্গ্যা-ম্ত্শো সে-রা, দ্রেপুং এবং দ্গা'-ল্দান বৌদ্ধবিহার বিশ্ববিদ্যালয়ে শিক্ষালাভ করেন। 'জাম-দ্পাল-ত্শুল-খ্রিম্স () নামক বাহাত্তরতম দ্গা'-ল্দান-খ্রি-পা, ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান () নামক নবম র্তা-ত্শাগ-র্জে-দ্রুং () প্রভৃতি বিখ্যাত লামারা তার শিক্ষক হিসেবে দায়িত্ব গ্রহণ করেন। ১৮৫৪ খ্রিষ্টাব্দে চিং সম্রাট দাওগুয়াং তাকে তিব্বতের শাসনক্ষমতা গ্রহণের জন্য নির্দেশ দেন, কিন্তু ১৮৫৬ খ্রিষ্টাব্দের ৩১শে জানুয়ারী ম্খাস-গ্রুব-র্গ্যা-ম্ত্শো মৃত্যুবরণ করেন।   তথ্যসূত্র   আরো পড়ুন    Khetsun Sangpo. 1973. Biographical Dictionary of Tibet and Tibetan Buddhism. Dharamsala: LTWA, vol. 6, p. 357. Maher, Derek. 2005. “The Eleventh Dalai Lama, Kedrup Gyatso.” In The Dalai Lamas: A Visual History. Martin Brauen, ed..  London: Serindia, pp. 133–134. Mullin, Glenn H. (2001). The Fourteen Dalai Lamas: A Sacred Legacy of Reincarnation, pp. 361–367. Clear Light Publishers. Santa Fe, New Mexico. .  বিষয়শ্রেণী:১৮৩৮-এ জন্ম বিষয়শ্রেণী:১৮৫৬-এ মৃত্যু বিষয়শ্রেণী:দলাই লামা বিষয়শ্রেণী:দালাই লামা
জাওয়াদ () ভারতের মধ্য প্রদেশ রাজ্যের নীমুচ জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৫২ মিটার (১৪৮২ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে জাওয়াদ শহরের জনসংখ্যা হল ১৬,১৪৩ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে জাওয়াদ এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
থাম্ব|350x350পিক্সেল| ফরাসি ইস্ট ইন্ডিয়া কোম্পানি - দক্ষিণ ভারতের বাণিজ্যের জন্য "গোল্ড প্যাগোডা" জারি করেছিল, পুদুচেরি ১৭০৫-১৭৮০ সালে কাস্ট করেছিল। প্যাগোডা ছিল মুদ্রার একক, ভারতীয় রাজবংশের পাশাপাশি ব্রিটিশ, ফরাসি এবং ওলন্দাজদের দ্বারা প্রবর্তিত সোনা বা অর্ধ-সোনার তৈরি একটি মুদ্রা। এটি ৪২টি ফানামে বিভক্ত ছিল। প্যাগোডা মধ্যযুগীয় দক্ষিণ ভারতের বিভিন্ন রাজবংশ কর্তৃক প্রবর্তিত হয়েছিল, যার মধ্যে হাঙ্গলের কদম্ব, গোয়ার কদম্ব এবং বিজয়নগর সাম্রাজ্য রয়েছে।  বিদেশী ব্যবসায়ীরা দুই ধরনের প্যাগোডার প্রবর্থন করেছিল:   সবচেয়ে মূল্যবান ছিল তারা প্যাগোডা, তাদের মধ্যে ১০০টির মূল্য ছিল ৩৫০ রূপী, চেন্নাইয়ের ইংলিশ ইস্ট ইন্ডিয়া কোম্পানি কর্তৃক জারিকৃত।  দ্বিতীয়টি ছিল পোর্টো নভো প্যাগোডা, থুথুকুডিতে ডাচদের দ্বারা জারি করা হয়েছিল এবং আর্কোটের নবাবদের দ্বারাও জারি করা হয়েছিল এবং এর মূল্য তারার প্যাগোডা থেকে প্রায় ২৫% কম।  ফরাসিরা স্থানীয় নওয়াবদের সোনার "প্যাগোডা" এবং রৌপ্য "ফানাম" ইত্যাদিকে চুক্তির অধীনে নিয়ে আসে। ফরাসিদের রৌপ্য মুদ্রাগুলোকে "ফ্যানন" বলা হত যা স্থানীয় "ফানাম" এর সমতুল্য ছিল এবং প্রতি সোনার প্যাগোডায় ২৬ ফ্যানন হারে বিনিময় করা যেত। স্থানীয় ভারতীয় শাসকরা প্যাগোডায় ফরাসি, ইংরেজ এবং অন্যান্য ইউরোপীয় ইস্ট ইন্ডিয়া কোম্পানিকে তাদের বকেয়া পরিশোধ করেছিল, যেমন বীরপান্ড্য কাত্তাবোমম্যান, যিনি তার পাঁচালঙ্কুরিচি পালায়মের সমস্ত রাজস্ব বকেয়া প্রায় চুকিয়ে ফেলেছিলেন, ইংরেজ ইস্ট ইন্ডিয়া কোম্পানির বিরুদ্ধে পালায়কাররার যুদ্ধ শুরু হওয়ার আগে ইংরেজ ইস্ট ইন্ডিয়া কোম্পানির কাছে কেবল ১০৮০ প্যাগোডা বাকি ছিল।   আরও দেখুন    মাদ্রাজ ফানাম  ট্রাভাঙ্কোর ফানাম  এশিয়ার মুদ্রা   তথ্যসূত্র    বহি সংযোগ    কর্ণাটকের ইতিহাসের সূত্র – সংখ্যাতত্ত্ব  ইউরোপীয় ইস্ট ইন্ডিয়া কোম্পানির কয়েন – ছবি  প্যাগোডা - একটি ঘোষণা মুদ্রা  ঘোষণার মুদ্রা – ভারতীয় সোনার প্যাগোডা  বিষয়শ্রেণী:ভারতের ধাতব মুদ্রা
mph)         }}       |      }}   }}    | label4 =    | data4 =     | label5 = Beaufort scale   | data5 =     | label6 =    | data6 =     | label7 =    | data7 =     | label8 = Largest hail   | data8 =     | label9 = Maximum rainfall   | data9 =     | label10 = Maximum snowfall or ice accretion   | data10 =  }}
চায়না ন্যাশনাল অফশোর অয়েল কর্পোরেশন, অথবা CNOOC গ্রুপ (চাইনিজ: 中国海洋石油总公司 Pinyin: Zhōngguó Háiyáng Shíyóu Zǒnggōngsī), হচ্ছে চীনের একটি প্রধান জাতীয় তেল কোম্পানি। এটি গণপ্রজাতন্ত্রী চীনের তৃতীয় বৃহত্তম জাতীয় তেল কোম্পানি।  এটি গণপ্রজাতন্ত্রী চীনের একটি রাষ্ট্রমালিকানাধীন কোম্পানি। সরকারকর্তৃক এটি নিয়ন্ত্রিত হয়। ১৯৮২ সালে এটি প্রতিষ্ঠা করা হয়।এর সদর দপ্তর বেইজিংয়ে অবস্থিত।  তথ্যসূত্র  বহিঃসংযোগ   Official Website .com.cn  Official Website .com  chinadialogue article on CNOOC and oil in Nigeria  Doing Business with CNOOC and its Predecessors: An Account from the early 1980s  News articles on CNOOC (via China Digital Times)  বিষয়শ্রেণী:হোল্ডিং কোম্পানিসমূহ বিষয়শ্রেণী:চীনের রাসায়নিক কোম্পানিসমূহ বিষয়শ্রেণী:চীনের তেল কোম্পানিসমূহ বিষয়শ্রেণী:চীনের সরকারী-মালিকানাধীন কোম্পানিসমূহ বিষয়শ্রেণী:জাতীয় তেল এবং গ্যাস কোম্পানিসমূহ বিষয়শ্রেণী:পেট্রোকেমিক্যাল কোম্পানিসমূহ বিষয়শ্রেণী:১৯৮২-এ প্রতিষ্ঠিত জ্বালানি কোম্পানিসমূহ বিষয়শ্রেণী:১৯৮২-এ প্রতিষ্ঠিত অ-নবায়নযোগ্য সম্পদ কোম্পানিসমূহ বিষয়শ্রেণী:১৯৮২-এ প্রতিষ্ঠিত চীনা কোম্পানিসমূহ বিষয়শ্রেণী:ডংসেং জেলা, বেইজিং বিষয়শ্রেণী:বেইজিং-এ ভিত্তিক কোম্পানিসমূহ বিষয়শ্রেণী:চীনের সরকারি মালিকানাধীন কোম্পানি বিষয়শ্রেণী:জাতীয় তেল ও গ্যাস কোম্পানি বিষয়শ্রেণী:বেইজিং ভিত্তিক কোম্পানি
[[ব্যবহারকারী:{{subst:REVISIONUSER}}|{{subst:REVISIONUSER}}]]-এর উত্তর   উইকিপিডিয়ার পাঠকদের মোটিভেশনের উদ্দেশ্যে তৈরি বার্তায় আমরা কোন ব্যাপারগুলো উল্লেখ করার মাধ্যমে পাঠকদের উইকিপিডিয়ায় কাজ করার ব্যাপারে উৎসাহিত করতে পারি?     প্রায়শ জিজ্ঞাসিত প্রশ্ন পাতায় আপনি কোন প্রশ্নগুলোর উত্তর আশা করেন?     নতুন ব্যবহারকারীদের জন্য স্বাগতম বার্তা কেমন হওয়া উচিত বলে মনে করেন? স্বাগতম বার্তায় কি থাকা উচিত ও কি থাকা উচিত নয় বলে মনে করেন?     কোন কোন সাহায্য ও নীতিমালা পাতাগুলো সুনির্দিষ্টভাবে আমাদের তৈরি/ঠিক করা উচিত যা নতুন ব্যবহারকারীদের কাজে লাগবে? উদাহরণস্বরূপ: কপিরাইট সংক্রান্ত পাতা; উল্লেখযোগ্যতা পাতা; বিশ্বকোষীয় লেখার ধাঁচ বা রচনাশৈলী নির্দেশনা পাতা; উইকিটেক্সটের ওপর পাতা ইত্যাদি।     মেন্টরশিপ প্রোগ্রামে একজন মেন্টরের ভূমিকা কেমন হওয়া উচিত বলে মনে করেন? একজন মেন্টরের কাছ থেকে আপনি কি ধরনের সাহায্য ও সাপোর্ট আশা করেন?     উপরে উল্লেখিত বিষয়গুলো ছাড়াও অফলাইন প্রচারণার পাশপাশি অনলাইনে নতুন ব্যবহারকারী তৈরি করতে ও নতুন ব্যবহাকরারীদের সম্পাদনার পরিবেশের উন্নয়ন করতে বাংলা উইকিপিডিয়ায় আর কি করা যেতে পারে বলে আপনি মনে করেন?
ভেসনা ক্রম্পোটিক (১৭ জুন ১৯৩২ - ২১ আগস্ট ২০১৮) একজন বিখ্যাত ক্রোয়েশীয় লেখক এবং অনুবাদক ছিলেন।   জীবনী  ভেসনা ক্রম্পোটিক ক্রোয়েশিয়ার ডুব্রোভনিকে জন্মগ্রহণ করেন। ক্রমপোটিচ জাগরেব বিশ্ববিদ্যালয় থেকে ইংরেজি ভাষা ও মনোবিজ্ঞানে স্নাতক হন। ভারতের নয়াদিল্লিতে তিনি বাংলা ভাষা অধ্যয়ন করেন । রাদিভোজে পেটকোভিচকে বিয়ে করার পর, একজন কূটনীতিক, ক্রমপোটিচ কায়রো, ওয়াশিংটন, আক্রা, নয়া দিল্লিতে বসবাস করেন এবং ২০০৪ সাল থেকে তিনি বেলগ্রেডে বসবাস করেন । তিনি ৭০টিরও বেশি বই  বই লিখেছেন এর মধ্যে ব্রদো ইজনাদ ওব্লাকা (এ হিল এবভ দ্য ক্লাউডস, ১৯৮৭) সেরা ক্রোয়েশিয়ান উপন্যাসগুলির মধ্যে একটি হিসাবে বিবেচিত হয়। তার সত্য সাই বাবার শিক্ষা দ্বারা বিশেষভাবে প্রভাবিত হয়ে প্রাচ্য ধর্ম ও দর্শনের প্রতি ক্রমপোটিচের আগ্রহ ছিল ।   বই    এ হিল এবভ দ্য ক্লাউডস  জার-পটিকা  কেভিন্টেট সোলো  আইস অফ ইটারনিটি: একটি আধ্যাত্মিক আত্মজীবনী   পুরস্কার  ১৯৯৯ সালে ভ্লাদিমির নাজোর পুরস্কার এবং ২০১৩ সালে টিন উজেভিক পুরস্কারসহ ক্রোয়েশিয়াতে প্রদত্ত অনেক সাহিত্য পুরস্কার রয়েছে।   তথ্যসূত্র    বহিঃসংযোগ      বিষয়শ্রেণী:১৯৩২-এ জন্ম বিষয়শ্রেণী:১৯৩২-এ মৃত্যু বিষয়শ্রেণী:ক্রোয়েশিয়ান নারী লেখক বিষয়শ্রেণী:ডুব্রোভনিকের ব্যক্তি বিষয়শ্রেণী:ভ্লাদিমির নাজোর পুরস্কার বিজয়ী বিষয়শ্রেণী:ক্রোয়েশিয়ান ঔপন্যাসিক বিষয়শ্রেণী:ক্রোয়েশিয়ান প্রাক্তন খ্রিস্টান বিষয়শ্রেণী:ক্রোয়েশিয়ান হিন্দু বিষয়শ্রেণী:২০ শতকের ক্রোয়েশিয়ান নারী লেখক বিষয়শ্রেণী:২০ শতকের ক্রোয়েশিয়ান লেখক বিষয়শ্রেণী:ক্রোয়েশিয়ান নারী ঔপন্যাসিক বিষয়শ্রেণী:প্রাক্তন রোমান ক্যাথলিক বিষয়শ্রেণী:সার্বিয়ায় ক্রোয়েশিয়ান প্রবাসী বিষয়শ্রেণী:খ্রিস্টধর্ম থেকে হিন্দুধর্মে ধর্মান্তরিত বিষয়শ্রেণী:২০১৮-এ মৃত্যু বিষয়শ্রেণী:ইউরোপীয় হিন্দু
পাথরচাপড়ি ভারতের পশ্চিমবঙ্গের বীরভূম জেলার সিউড়ি সদর মহকুমার অন্তর্গত একটি গ্রাম ।এটি বীরভূম জেলার সদর শহর সিউড়ি থেকে ১২ কিলোমিটার (৭.৫ মাইল ) দূরে অবস্থিত । এটি পাথরচাপড়ি দরগাহ শরীফ এর  দাতা মেহেবুব শাহ ওয়ালি এর জন্য বিখ্যাত ।  পাথরচাপড়ির নিকটবর্তী রেলওয়ে স্টেশন হল সিউড়ী।   ভূগোল    অবস্থান  পাথরচাপড়ি অবস্থিত  ।   ইতিহাস  একজন মুসলিম সূফী শাহ মেহেবুব  নামে কিন্তু সাধারণভাবে দাতা সাহেব  নামে পরিচিত ।কথিত আছে  সন্তকে  অলৌকিক ক্ষমতা উপহার করা হয়েছিল  এবং তিনি ছাই প্রয়োগের দ্বারা বিপজ্জনক রোগ নিরাময় করতেন।  তিনি বাংলা ক্যালেন্ডার অনুসারে 10 চৈত্র ১২৯৮ সালে এ মারা যান। Mukhopadhyay, Aditya, Birbhumer Mela, Paschim Banga, Birbhum Special Issue, p. 213, (in Bengali), February 2006, Information and Culture Dept., Government of West BengalO’Malley, L.S.S., ICS, Birbhum, Bengal District Gazetteers, p. 138, first published 1910, 1996 reprint, Government of West Bengal  সেকদদার জমিদার খান বাহাদুর পাথরচাপুড়িতে  মেলার সংগঠনের সূচনা করেছিলেন।  ১৯১৮ সালে জেলা ম্যাজিস্ট্রেট জে সি দত্ত কর্তৃক প্রতিষ্ঠিত মাজার রক্ষণাবেক্ষণ কমিটির তিনিই প্রথম সভাপতি ছিলেন। ১৯৩৩ সালে, বর্ধমান রাজের বিজয়চাঁদ মাহতাব জমিটি উপহার দিয়েছিলেন।    জনসংখ্যা  ভারতের ২০১১ সালের আদম শুমারি অনুসারে পাথরচাপড়ি এর মোট জনসংখ্যা ছিল ১,৯৯৯ জন যার মধ্যে ১,১০৩ (৫৮%) পুরুষ এবং ৮০6 (৪২%) মহিলা ছিলেন। জনসংখ্যার ৬  বছরের নিচে ১৮০ জন  ছিল। পাথরচাপড়িতে মোট সাক্ষরতার সংখ্যা ছিল ১৩৮৫  (৬ বছরেরও বেশি জনসংখ্যার ৮০.১০%)।    সংস্কৃতি  গ্রামে দাতা সাহেবের দরগাতে  দর্শনার্থীরা প্রায়শই আসেন।  দাতা সাহেবের মৃত্যুবার্ষিকী স্মরণে ১০-১২ চৈত্রে  একটি মেলা বসে। এ উপলক্ষে লক্ষাধিক তীর্থযাত্রী পাথরচাপড়িতে সমবেত হন।     তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:বীরভূমের মাজার বিষয়শ্রেণী:বীরভূম জেলার উৎসব বিষয়শ্রেণী:বীরভূম জেলার গ্রাম
গৌড়ীয় মিশন হল একটি গৌড়ীয় বৈষ্ণব মঠ এবং ধর্মপ্রচারক সংগঠন। এটির প্রতিষ্ঠাতা আচার্য হলেন শ্রীমদ ভক্তিসিদ্ধান্ত সরস্বতী গোস্বামী মহারাজ। ১৯৩৯/১৯৪১ সালে সন্ন্যাস গ্রহণ করার পর তৎকালীন আচার্য শ্রীমদ ভক্তি প্রসাদ পুরী গোস্বামী মহারাজের তত্ত্বাবধানে ব্রিটিশ ভারতের কলকাতায় ১৯৪০ সালের মার্চে সংগঠনটি নিবন্ধিত হয়েছে।   ইতিহাস   alt=|থাম্ব|শ্রী গৌড়ীয় মঠ, বাগবাজার, কলকাতা (আনুমানিক ১৯৩০)। গৌড়ীয় মিশন হল শ্রী গৌড়ীয় মঠের সরকারী নিবন্ধিত নাম, যা ১৯২০ থেকে ১৯৩৭ সাল পর্যন্ত বিদ্যমান ছিল। গৌড়ীয় মঠের প্রতিষ্ঠাতা ভক্তিসিদ্ধান্ত সরস্বতীর মৃত্যুর পর, পরিচালকগোষ্ঠী ও সন্ন্যাসীরা পরবর্তীতে অনন্ত বাসুদেব প্রভুকে পরবর্তী আচার্য হিসাবে নির্বাচিত করেন। গৌড়ীয় মঠের আজীবন সম্পাদক ও সভাপতি কুঞ্জবিহারী বিদ্যাভূষণ (কুঞ্জ বাবু) এই সিদ্ধান্তের সাথে একমত হননি ও নিজের পৃথক শাখা ( মায়াপুরের "শ্রীচৈতন্য মঠ" শাখা) তৈরি করেছিলেন। এভাবে অনন্ত বাসুদেব প্রভু পরবর্তীতে তার উত্তরসূরির পদ ছেড়ে দেন এবং একটি নতুন সংগঠন প্রতিষ্ঠা করতে বাধ্য হন (প্রকৃতপক্ষে গৌড়ীয় মঠের নতুন করে নামকরণ) এবং পরবর্তীতে এটি গৌড়ীয় মিশন নামে পরিচিত হয়। ১৯৪৮ সালে গৌড়ীয় মঠ কেন্দ্রগুলি দুটি গোষ্ঠীতে বিভক্ত করা হয় ও গৌড়ীয় মিশন কলকাতা বাগবাজারের জাদুঘরসহ মন্দির "গৌড়ীয় মঠ" নিজেদের কাছে রাখে। যা আজ গৌড়ীয় মিশনের সদর দপ্তর ।   পরবর্তীতে অনন্ত বাসুদেব প্রভু ভক্তিসিদ্ধান্ত সরস্বতীর কিছু শিক্ষার সমালোচনা শুরু করেন । তিনি বিয়ে করে বৃন্দাবনে বসতি স্থাপন করেন। "বাবাজি"দের সাথে যোগ দেন ও বাংলাতে বৃন্দাবনের ছয় গোস্বামীর শাস্ত্রীয় গৌড়ীয় বৈষ্ণব রচনা অনুবাদ করেন। তাঁর পরে, মিশনের নেতৃত্বে ছিলেন ভক্তি কেভাল অদুলুমি (১৯৫৩ থেকে ১৯৮২ পর্যন্ত)। পরবর্তী আচার্য হলেন ভক্তি শ্রীরূপ ভাগবত (১৯৮২-১৯৯৩) এবং ভক্তি সুহৃদ পরিব্রাজক (১৯৯৩-২০১৮)। বর্তমান আচার্য হলেন ভক্তিসুন্দর সন্ন্যাসী মহারাজ।  বর্তমান অবস্থা  মিশনের প্রধান পদ ও অংশ হল সভাপতি -আচার্য, সভাপতি, গভর্নিং বডি ও কাউন্সিলের সদস্য। এটির ভারতে ছাব্বিশটি মন্দির, যুক্তরাজ্যে ( লন্ডন এ "শ্রী বাসুদেব গৌড়ীয়  মঠ" ১৯৩৩ সালে),  মার্কিন   যুক্তরাষ্ট্রে ( নিউ ইয়র্ক এ "শ্রী ভক্তি শ্রীরূপ ভাগবত গৌড়ীয়  মঠ "  ২০০৭ সালে) ও বাংলাদেশে (লালমনিরহাটে "শ্রী ভক্তিকেবল গৌড়ীয় আশ্রম ,দলগ্রাম " ) সহ তিনটি  মন্দির আছে। আনুমানিক  ৬০ সন্ন্যাসী আছে। চিকিৎসা সেবা ও ঔষধালয় তৈরি করেছে। বাংলা ভাষায় "ভক্তি পত্র" নামে একটি মাসিক পত্রিকা প্রকাশ করছে। ২০১৯ সালে গৌড়ীয় মিশন বাগবাজারে বিশ্বের প্রথম চৈতন্য সংগ্রহশালা তৈরি করে। ২০২০ সালে করোনায় অনটনে ভোগা মানুষদের বাগবাজার, দিল্লী, মুম্বাই, নবদ্বী‌প ও অন্যান্য জায়গায় খাদ্য বিতরণ করেন।   বাংলাদেশের মঠ  শ্রীশ্রী দলগ্রাম ভক্তিকেবল গৌড়ীয় মঠ, দলগ্রাম, কালীগঞ্জ, লালমনিরহাট।  চন্দনপাট শ্রীশ্রী ভক্তি শ্রীরুপ ভাগবত গৌড়ীয় মঠ,  চন্দনপাট, আদিতমারি, লালমনিরহাট  নওদাবাস গৌড়ীয় মঠ, নওদাবাস, হাতীবান্ধা, লালমনিরহাট   মন্তব্য    তথ্যসূত্র    গ্রন্থপঞ্জি           বহিঃসংযোগ      বিষয়শ্রেণী:গৌড়ীয় বৈষ্ণববাদ বিষয়শ্রেণী:হিন্দু আন্দোলন ও সংগঠন বিষয়শ্রেণী:১৯৪০-এ ব্রিটিশ ভারতে প্রতিষ্ঠিত বিষয়শ্রেণী:ভারত ভিত্তিক হিন্দু সংগঠন বিষয়শ্রেণী:কলকাতায় হিন্দুধর্ম বিষয়শ্রেণী:যুক্তরাজ্যে হিন্দুধর্ম বিষয়শ্রেণী:হিন্দুধর্মীয় পরম্পরা বিষয়শ্রেণী:কলকাতা ভিত্তিক সংগঠন
thumb|upright=1.5|তিহার কেন্দ্রীয় কারাগার তিহার কেন্দ্রীয় কারাগার (হিন্দি: तिहाड़ सेन्ट्रल क़ैदख़ाना, উর্দু: تہاڑ سینٹرل قیدخانہ) বা তিহার জেল বা তিহার আশ্রম (হিন্দি: तिहाड़ आश्रम, উর্দু: تہاڑ آشرم) ভারতের বৃহত্তম কারাগার। নতুন দিল্লির চাণক্যপুরী অঞ্চল থেকে ৮ কিলোমিটার দূরে তিহার গ্রামে এই কারাগার অবস্থিত। কারাগারের পার্শ্ববর্তী অঞ্চল হরিনগর নামে পরিচিত।  কারাগারটিকে একটি শুদ্ধিকরণ প্রতিষ্ঠান হিসেবে সাজানো হয়েছে। এই সংস্থার উদ্দেশ্য কারাবন্দীদের হাতের কাজ, শিক্ষা ও নিয়মনীতি সম্পর্কে অবহিত করে তাদের সমাজের সাধারণ নাগরিকে পরিণত করা। এই কারাবন্দীদের দ্বারা উৎপাদিত দ্রব্যের ব্র্যান্ডের নাম তিহার। সরকারিভাবে সর্বোচ্চ ৫২০০ বন্দী রাখার অনুমোদন থাকলেও, এই জেলের মোট বন্দীর সংখ্যা প্রায় ১২,০০০।   ইতিহাস  তিহার গ্রামে তিহার জেল নির্মিত হয় ১৯৫৮ সালে। প্রথম দিকে এটি ছিল পাঞ্জাব রাজ্য পরিচালিত একটি সর্বোচ্চ নিরাপত্তার কারাগার। ১৯৬৬ সালে দিল্লি জাতীয় রাজধানী অঞ্চলের হাতে এই জেলের মালিকানা তুলে দেওয়া হয়। ১৯৮৪ সাল থেকে এই জেলে কিছু অতিরিক্ত সুযোগসুবিধার ব্যবস্থা করা হয় এবং এই জেলের ইংরেজি নাম পরিবর্তন করে তিহার প্রিজনস রাখা হয়। আদি তিহার জেলটি ছিল তেবাতিয়া জাটদের সম্পত্তি।  কারা-অধীক্ষক থাকাকালীন যখন এই জেলের এক্তিয়ার কিরণ বেদির হাতে ছিল, তখন তিনি এই জেলের একাধিক সংস্কার সাধন করেছিলেন। এই সময় জেলের নাম রাখা হয় তিহার আশ্রম। এছাড়াও তিনি জেলরক্ষী ও বন্দী উভয়ের জন্য বিপশ্যনা ধ্যান অনুষ্ঠানের প্রবর্তন করেন। এই জেলের এক বন্দী ভারতীয় প্রশাসনিক সেবা নামক ভারতের সর্বোচ্চ জনকৃত্যক নিয়োগ পরীক্ষায় উত্তীর্ণ হন।Tihar Jail reforms... goodnewsindia, July,2001.   বিখ্যাত বন্দী  আন্তর্জাতিক অপরাধী চার্লস সোবরাজ ১৯৮৬ সালের ১৬ মার্চ এই জেল থেকে পালিয়ে যান। অব্যবহিত কাল পরেই তাকে পুনরায় বন্দী করে তিহারে ফিরিয়ে আনা হয়। পালানোর জন্য তার কারাবাসের মেয়াদ দশ বছর বৃদ্ধি করা হয়েছিল। ১৯৯৭ সালের ১৭ ফেব্রুয়ারি কারাবাসের মেয়াদ উত্তীর্ণ হলে তিনি মুক্তি পান।  ১৯৯৪ সালে ভারতে পাশ্চাত্য পর্যটক অপহরণের ঘটনায় অভিযুক্ত হয়ে ড্যানিয়েল পার্ল হত্যার আসামী আহমেদ ওমর সৈয়দ শেখ বেশ কয়েক বছর এই জেলে অতিবাহিত করেছিলেন।  ২০০৮ সালে ৭ জুন সিবিআই ড্যানিয়েল টোপনো হত্যামামলার মূল অভিযুক্ত তথা অসমের তরুণ গগৈ মন্ত্রিসভার প্রাক্তন শিক্ষামন্ত্রী রিপুন বোরাকে তিহার জেলে প্রেরণ করে।   তথ্যসূত্র    বহিঃসংযোগ   Tihar Prisons Official website  বিষয়শ্রেণী:দিল্লির কারাগার বিষয়শ্রেণী:দিল্লির ভবন ও স্থাপনা